Air France-bemanning mag Iran-roete weier | Maroela Media
Air France-bemanning mag Iran-roete weier
Air France het Maandag aangekondig dat sy vroulike vlugkelners mag weier om op die maatskappy se nuwe roete na Iran te werk, waartydens hulle 'n serp om hul kop moet dra.
Die bestuur van die Franse nasionale lugredery het met vakbonde vergader wat besorg was dat vroulike bemanningslede gedissiplineer sou word indien hulle sou weier om op dié vlugte te werk.
Die maatskappy sal 'n uitsondering instel wat verseker dat werknemers, wat nie tussen Parys en Tehran wil werk nie, sonder sanksies op enige ander roete ontplooi sal word.
Air France beplan om op 17 April met drie vlugte weekliks te begin tussen Parys en Tehran.
Die lugredery het 'n kennisgewing aan vroulike bemanning gestuur wat vereis dat hulle 'n kopserp sal dra wanneer hulle in Tehran land. Hulle moet ook die uniform se langmoubaadjie en langbroek dra, eerder as 'n knielengte rok.
'Air France bemanning'? Klink vir my of dit eerder 'bevrouing' moet wees. Dit is seksisties om vrouens as mans te klassifiseer. Of wat praat ek?
Is die Franse nou bang gebom? Dis 'n baie hartseer dag as jou werkgewer jou wil dwing om agteroor te buig vir die moslems. As ek hulle is vat ek hulle na die hoogste hof toe, jy kan niemand dwing om dit te doen nie. Air france gaan baie punte verloor hiermee.